ועדת החינוך, התרבות והספורט, כנסת 25, פרוטוקול מספר 57, 2023-06-05 00:00

יוסף טייב: צוהריים טובים, אני מתכבד לפתוח את ישיבת ועדת החינוך, התרבות והספורט בנושא: דרכים לקביעת יום האחדות כיום לאומי – לציון יום האחדות

יוסף טייב:  בין השאר יש הצעת חוק שנמצאת בקנה של חברי הכנסת חילי טרופר ואברהם בצלאל

יוסף טייב:  ברוכים הבאים להורים היקרים

יוסף טייב:           מבחינתי הצעת החוק הזאת היא חשובה וחייבים למצוא את הדרך לקדם אותה לקריאה ראשונה כמה שיותר מהר

חילי טרופר: אתה הקואליציה

יוסף טייב: בואו נאחד כוחות

חילי טרופר: הכול מוכן

משה סולומון: לאחד כוחות בעוד דברים

משה סולומון:  אתה יודע, זה מתחיל פה וממשיך בעוד דברים, רפורמה וכו'

יוסף טייב: תאמין לי שאם האתגר שלנו הוא חבר הכנסת חילי טרופר, אנחנו במקום טוב

יוסף טייב:       ברשותכם, חבר הכנסת חילי טרופר יפתח את הדיון ונתקדם

חילי טרופר: נמצאת פה משפחת שער

חילי טרופר:  צריך לומר שהיוזמה הזאת היא של שלוש המשפחות, יחד עם משפחות פרנקל ויפרח

חילי טרופר:  הרעיון היה – וייאמר לזכותם שהם רצו להוציא את זה ממקום של יוזמה פרטית ולהפוך את זה ליוזמה לאומית

חילי טרופר:  העברנו את זה בקריאה טרומית ברוב מוחלט

חילי טרופר:  זה לא חוק מסובך, הוא גם לא חוק יקר ואני מבקש שגם מפה תצא קריאה משותפת לשר החינוך, שתמך בחוק הזה – זה לא נגדו – להביא את זה כבר במושב הקרוב לקריאה ראשונה

חילי טרופר:  זה מסוג החוקים שייקחו במליאה חמש דקות – לא צפוי לנו פיליבסטר ולא לילה ארוך – כולם יצביעו בעד, כך שזה לא יוצר לכם איזה פקק בחקיקה

חילי טרופר:  אני לא יודע למה זה נתקע

חילי טרופר:  אני חושב שגם אם יש פערים מסוימים, והצעתי את זה לשר, שאפשר להעלות את זה לקריאה ראשונה במושב הזה, ועד קריאה שנייה ושלישית נפתור גם אם יש איזה קשיים

חילי טרופר:  אני מקווה מאוד שמפה נצליח לעשות את זה

חילי טרופר:       אני רוצה להגיד לך תודה, היושב-ראש, כי אני יודע כמה אתה דוחף את זה

חילי טרופר:  ייאמר לזכות יושב-ראש הוועדה שאמר לי: אני מפנה לך את הדיון בוועדה ומתי שתביא את החוק זה ייכנס לסדר-היום

חילי טרופר:  תודה

יוסף טייב: חבר הכנסת קינלי

משה טור פז: מעבר להיכרות האישית, כמו שחילי אמר יש פה גם חוק קונצנזואלי, גם מסר חשוב מאין כמוהו דווקא בימים אלה, דווקא בכנסת הזאת שיש לנו כל כך הרבה מחלוקות ודברים שאנחנו מתווכחים עליהם

משה טור פז:  לפני כמה דקות פגשתי כאן נערים מפנימייה שהגיעה מהצפון שאני מלווה הרבה שנים, כפר נוער, והתלמידים אמרו לי: למה אתם, חברי הכנסת, לא מצליחים למסור לנו מסר של אחדות, של ביחד

משה טור פז:  אז הינה, יש לנו כאן הזדמנות להקדיש יום, ואולי יותר מזה, לאחדות, לעבוד ביחד

משה טור פז:  זה לא מסיר מאיתנו אחריות, להיפך, זה רק מגדיל אותה

משה טור פז:       אני חושב שהיום הזה חשוב מאין כמוהו – הייתה לי ההזדמנות גם לציין אותו בעיריית ירושלים, ממש בתחילת הדרך – ואנחנו צריכים לחשוב טכנית לעניין החקיקה, אבל גם מהותית, איך אנחנו מגדילים מסביב לזה את האחדות

משה טור פז:  יש לנו הרבה מאוד לתרום ולעשות, אנחנו כנבחרי ציבור, כדי שהציבור ילך איתנו ואחרינו ולא אנחנו נהיה אלה שאומרים עליהם שהם משסים ומפרידים

יוסף טייב: תודה רבה

יוסף טייב:  חבר הכנסת משה סולומון, בבקשה

משה סולומון: זה מסוג הדברים שאתה לא מתווכח עליהם

משה סולומון:  כשאתה שומע את המילה "אחדות", זה מין מהות קיום של האנושות כולה וכל אחד שואף אל הדבר הזה

משה סולומון:  בבסיס אתה אומר לעצמך מה יש פה לדון, בואו נעשה את זה ונייצר תשתית ונקדם אחדות

משה סולומון:  בוודאי, כפי שאנחנו רואים בחודשים האחרונים, כמה הדבר הזה הוא לא מובן מאליו, עד כמה הדעות יכולות להיות מקוטבות, כמה מציאות של הנכחה אישית היא חשובה, אבל לא בניגוד לאחר

משה סולומון:       אני חושב שהנושא חשוב, היוזמה חשובה, החוק חשוב, אבל חשוב מאוד-מאוד לצקת לזה תוכן שיכול באמת לייצר איזושהי פעולה אקטיבית לאחדות

משה סולומון:  לא רק אמירה, אלא משהו של מגוון אנשים, מגוון דעות, שאנשים מקצוות שונים יוכלו באמת להתאחד ולהביא את עצמם מבלי לבטל את האישיות של כל אחד מאיתנו

משה סולומון:  אז המהות היא חשובה, התוכן משמעותי מאוד ואני בוודאי אעשה הכול כדי שהחוק הזה יעבור

יוסף טייב: תודה רבה

יוסף טייב:  חברת הכנסת לימור סון הר מלך, בבקשה

לימור סון הר-מלך: אני חושבת שלא צריך להכביר במילים על החשיבות של הדבר הזה

לימור סון הר-מלך:  יש ועדות שלא כל כך כייף לשבת בהן, אבל הרגעים האלה הם רגעים של נחת, שאתה יושב ושותף למשהו שהוא באמת-באמת חשוב, ואולי בעת הזאת יותר מתמיד

לימור סון הר-מלך:       יש איזושהי תפיסה שנוצרה ביחס לפוליטיקאים ולכנסת, ושמאל וימין, ופילוג וקיטוב, כאשר בפועל, מי שמכיר מבפנים – נכון שהתקשורת מאוד אוהבת לצלם ולהאדיר את הפילוג ולהביא אותו לקדמת הבמה, כי זה מצטלם טוב יותר, אבל בפועל מה שיש פה, ואפילו לי היה הלם תרבותי לגלות שיש פה משהו  מדהים

לימור סון הר-מלך:  יש פה, בתוך כנסת ישראל, דווקא חברויות ושיתופי פעולה וכבוד והערכה בינינו, בין חברי הכנסת

לימור סון הר-מלך:  לצערי הרב זה לא מיוחצן, זה לא החלק המיוחצן

לימור סון הר-מלך:       היה פה אירוע מדהים-מדהים-מדהים של חבר הכנסת מתן כהנא

לימור סון הר-מלך:  אני חושבת שאולי זה האירוע שמספר את הסיפור האמיתי, רק שמה לעשות, התקשורת לא הייתה שם כי היא לא חשבה שזה מספיק חשוב

לימור סון הר-מלך:  אבל באירוע הזה נכחו יותר מ-80 חברי כנסת מכל הסיעות, אופוזיציה, קואליציה, זה לא שינה, וכל אחד היה צריך לומר מילה טובה על חבר כנסת מהצד האחר – הקואליציה לאופוזיציה והאופוזיציה לקואליציה

לימור סון הר-מלך:  הדבר המדהים שאני ראיתי שם זה שישבו שם חברי כנסת בנחת ובאהבה

לימור סון הר-מלך:   אולי נדמה היה שקשה היה למישהו למצוא, אבל אנשים חיכו לתור שלהם כדי שיוכלו לומר משהו טוב על מישהו אחר

לימור סון הר-מלך:  כשהגיע התור, זה לא היה סתם לומר משהו כדי לצאת ידי חובה, אלא משהו שיצא שם מכל הלב

לימור סון הר-מלך:  אני חושבת שזה הסיפור האמיתי

לימור סון הר-מלך:       כשמגיעים לפה בני נוער ואני פוגשת אותם, אני אומרת להם: אני יודעת שמה שמציירים לכם ומה שאתם מכירים זה רק הצדדים המכוערים והפחות יפים והלוחמניים, אותם צדדים של אנטי שתמיד נמצאים בפרונט, אבל תדעו לכם שבפועל יש פה חבורה שגם כשהיא לא מסכימה וגם כשהיא חושבת אחרת וגם כשהרבה פעמים רואים את הדברים אחרת, עדיין יש משהו יסודי שאני חושבת שהוא סוג הקיום שלנו פה, שהוא באמת מכבד, אוהב, עסוק בנתינה ובעשייה למען

לימור סון הר-מלך:  התלבטתי אם לספר את הסיפור של רבי זושא, אבל כבר סיפרתי את הסיפור של מתן כהנא שכולם התאחדו

לימור סון הר-מלך:  דרך אגב, האירוע שמתאחדים בו הוא לרפואה של חייל שנפצע קשה

לימור סון הר-מלך:  ברוך השם הבשורות טובות והוא מחלים, אבל באותה נקודה הוא נמצא במצב מאוד-מאוד קשה, שהרופאים מבקשים להתפלל עבורו, והוא ממש בסכנת חיים

לימור סון הר-מלך:  הכנס הזה – אני מאמינה, אני כזאת תמימה, אבל אני מאמינה שהדברים האלה פועלים את פעולתם

לימור סון הר-מלך:       אהבתי מאוד שהחוק מדבר לא רק על אחדות, אלא על נתינה, על עשייה למען

לימור סון הר-מלך:  אני חושבת שאולי הסוד הכי גדול של הקיום שלנו, ואולי הבשורה שהעם שלנו מביא לעולם, המסר שעם ישראל מביא לעולם, זה להשפיע, לעשות טוב, לראות את הטוב

לימור סון הר-מלך:  העין הטובה, העשייה, ההשפעה

לימור סון הר-מלך:  דרך אגב, צר לי שמי שנמצא פה כרגע – שימו לב איך זה נראה - - -      

משה סולומון: ברגע שהחוק יהיה, כולם יבואו

לימור סון הר-מלך: כולם יהיו, כולם יצביעו, אבל תראו את הנטייה

לימור סון הר-מלך:  חבר הכנסת טור פז אמר לי עכשיו שכנראה שאנחנו הבעיה, אז אנחנו גם הפתרון

לימור סון הר-מלך:  אני לא יודעת אם אנחנו הבעיה כמו שאנחנו באמת רואים חשיבות בערך הזה של האחדות ושל הנתינה והעשייה למען

יוסף טייב: גדול המאחד על המפריד

יוסף טייב:  אני חושב שהגיע הזמן שגם נדע לחיות עם האחר ולא רק לצד האחר ולשים סוף למגירות הזהותיות האלה

יוסף טייב:  בנאום הבכורה שלי בכנסת העשרים-ושלוש – שלוש כנסות בשלוש שנים, זה גם אומר הרבה על המצב שלנו – אמרתי שיש לי אלרגיה מיוחדת – אלרגיה למגירות זהותיות

יוסף טייב:  אין ספק שאנחנו צריכים לדעת לשים את הדברים בצד ולהתמקד במה שמאחד

יוסף טייב:  לצערי – ואת הגדרת את זה בצורה הכי נכונה – זה יותר פנסי לבוא ולפרסם חברי כנסת שצועקים אחד על השני מאשר חברי כנסת שמצליחים לדבר, עם כל חילוקי הדעות האפשריים

יוסף טייב:  אני לא אומר שכולנו פה מסכימים וכולנו פה בדעה אחת, אבל אנחנו צריכים ללמוד לכבד אחד את השני ולומר את הדברים, גם אם אנחנו לא מסכימים על הכול

לימור סון הר-מלך: אחדות זה לא אחידות

יוסף טייב: נכון

יוסף טייב:  לכן אני חושב שהיוזמה הזאת, מעבר לחוק עצמו, עצם זה שאנחנו מתכנסים ביום ציון יום האחדות ומדברים על הנושא הזה, עצם זה שאנחנו מעזים היום לבוא ולשים את הדברים בפרונט ולדבר עליהם בלי כחל וסרק, ולהגיד: כן, אנחנו רוצים

יוסף טייב:  בסוף עם אחד אנחנו

יוסף טייב:  אנחנו יוצאים מחג השבועות ואחד התנאים – שמעתי את זה לפני חג השבועות מהגאון זקן מועצת חכמי התורה הרב מאיה

יוסף טייב:  הוא אמר שאחד התנאים של קבלת התורה הוא אחדות העם, שהיו מתחת להר בלב אחד, כאיש אחד

יוסף טייב:  זה אחד התנאים לקבלת התורה

יוסף טייב:  עד שנבין זאת ונביא את זה למעשה, אז העיקר חסר מן הספר

יוסף טייב:       אני רוצה לברך את משפחת שער גם על היוזמה ואני מקווה שנוכל לברך גם על המוגמר בסוף ולא רק על ההתחלה, למרות שההתחלה טובה, אבל עדיין לא מספיקה

יוסף טייב:   בת גלים, בבקשה

בת גלים שער: תודה רבה לכל חברי הוועדה, במיוחד ליושב-ראש יוסי טייב, ולכל הנוכחים שטרחו והגיעו

בת גלים שער:  כמובן גם לחברי הכנסת חילי טרופר ובצלאל אברהם שיוזמים ומגישים בפועל את הצעת החוק

בת גלים שער:      אני רוצה לספר קצת מהשטח

בת גלים שער:  שמחתי מאוד לשמוע שיש בכנסת גם אווירה של ביחד ושל טוב, כי זה באמת לא מצטלם ככה ולא עובר ככה לשטח, אבל אני כן  יכולה להביא את הקול של מה שקורה בעם, מה שקורה בשטח, בארגונים, בעמותות חברתיות, בין הפעילים

בת גלים שער:  אנחנו כבר תשע שנים מקיימים בפועל את יום האחדות, בלי  חקיקה

בת גלים שער:  היום הזה מתבצע ממש בשטח עם אירועים, מעגלי שיח, מפגשים, חיבורים, שיתופי פעולה יפים מאוד גם של משרדי הממשלה וגם של רשויות מקומיות וגם של עמותות והרבה ארגונים

בת גלים שער:  למעשה היום הזה מתקיים בפועל

בת גלים שער:  בשטח, מה שאנחנו רואים בעיניים שלנו, בפרספקטיבה, אם אני עושה zoom out, אני יכולה לומר שיש מהלך ויש תהליך מאוד יפה בעם ישראל

בת גלים שער:  עם כל זה שזה נשמע אולי לחלק מכם הרבה, אני אומרת לכם שבשטח זה מה שקורה

בת גלים שער:  יש הרבה יותר מפגשים, הרבה יותר שיח, הרבה יותר נכונות לצאת מאזור הנוחות, הרבה יותר נכונות של שני הצדדים

בת גלים שער:  דרך אגב, מה שרואים פה מטפחות וכיפות, לא מייצג בכלל את השטח

בת גלים שער:  בשטח יש המון-המון גם מהצד השני, השלישי והרביעי, ומבחינתי אין צדדים

בת גלים שער:  כולם רוצים

בת גלים שער:  העם רוצה אחדות, העם רוצה חוסן לאומי

בת גלים שער:  זה לא סתם מילה "אחדות", צריך להבין שזה משהו קריטי מבחינה מהותית ולכן כנסת ישראל צריכה להוביל מהלך כזה לא כעוד משהו נחמד שאנחנו לא מתנגדים, אלא יש כאן משהו מהותי לקיום שלנו

בת גלים שער:  כשאנחנו מדברים על חוסן לאומי, אם הכנסת לא תוביל כזאת חקיקה, זו פגיעה בחוסן הלאומי שלנו, בחוסן החברתי שלנו

בת גלים שער:  לכן אפשר להסתכל על זה כמשהו נחמד ויופי, אז יהיה-לא יהיה, עוד שנה, עוד שנתיים, נגיע לזה בסוף, אבל אני חושבת שזה SOS

בת גלים שער:       עם ישראל זקוק לחוק הזה היום, והיום יותר מתמיד

בת גלים שער:  עם ישראל גם רוצה ממשלה שזה מה שחשוב לה, שזאת האמירה שלה, שזאת האג'נדה שלה

בת גלים שער:  אני חושבת שאנשים צמאים לדבר הזה

בת גלים שער:  כשאתם תבואו כאמירה של ימין ושמאל, של קואליציה ואופוזיציה, של ממשלה רחבה, של כל מי שיבוא – כבר חתומים על החוק הרבה מאוד חברי כנסת ושרים – זו החשיבות

בת גלים שער:  זה באמת הרצון שלנו, שזה לא יישאר על המדף, אלא להפוך את זה למשהו שמתוקצב – לא מדובר פה בתקציבים גדולים, משרד החינוך לוקח על זה את החסות

בת גלים שער:  דרך אגב, לא אמרתי ששושי, נציגת משרד החינוך, עובדת לילות כימים בעניין הזה, ממש בפועל, וכבר תשע שנים מלווה אותי בלי קשר אם יש חקיקה, כי זה חשוב לה, כי היא מבינה את החשיבות של העניין הזה

בת גלים שער:  אנחנו מגדלים פה דור של צעירים שנחשף לשיח אחר ולכן אני מאוד אופטימית, אבל אנחנו צריכים את העזרה שלכם

בת גלים שער:  זה לא יכול להישאר אי-שם כמשהו פלואידי כזה, זה לא יכול להישאר בכוחות וביכולות של משפחת שער – ויש לנו הרבה כוחות – אנחנו צריכים שזה יהיה מעוגן בחקיקה ממלכתית, מסודרת, כדי שהדברים יהיו רשמיים ומסודרים

יוסף טייב: משיחות צפופות עם השר, זה לא שלא רוצים לקדם את החוק, אבל בעקבות תקציב המדינה ובעקבות כל מה שקורה, זה לא הגיע

יוסף טייב:  רוצים שתיעשה עבודת מטה מסודרת ויתחילו לעבוד על זה

בת גלים שער: אני מבינה, ועדיין מדובר בעמוד וחצי של חוק

בת גלים שער:  לא צריך עבודת מטה, יש כאן אנשים מקצועיים שמסוגלים להתמודד עם עמוד וחצי ביום, יומיים, ניתן להם שלושה

בת גלים שער:  אני מאוד רוצה ומבקשת שכבר במושב הזה, שלא נדחה את הקריאות למושבים הבאים, לפני שיוצאים לפגרת הקיץ להעביר את החוק לפחות בקריאה ראשונה

בת גלים שער:  אין שום סיבה, לא  טכנית ולא מהותית

בת גלים שער:  יותר מזה, אנחנו לא הולכים פה על שלילה, אנחנו הולכים על משהו חיובי, מהותי

בת גלים שער:  יש רצון וצורך לראות את החקיקה הזאת מתקיימת

בת גלים שער:       אני מודה לכל השותפים שלנו, לכל הפעילים שלנו

בת גלים שער:  יש פה דוברים נוספים שהייתי רוצה שתשמעו גם אותם

יוסף טייב: תודה

יוסף טייב:  חבר הכנסת אברהם בצלאל, בבקשה

אברהם בצלאל: צוהריים טובים לכולם

אברהם בצלאל:  אדוני היושב-ראש, אני רוצה להודות על קיום הדיון הזה

אברהם בצלאל:  אני מברך מאוד את משפחת שער

אברהם בצלאל:  שמחתי גם להכיר את אופיר

אברהם בצלאל:  תמיד אומרים שמאחורי אדם גדול עומדת אישה גדולה

אברהם בצלאל:  חיפשתי מאחורי האישה הגדולה איזה אדם גדול עומד, וזכיתי להכיר

אברהם בצלאל:  למה אני אומר "אישה גדולה"? זו אישה יוזמת, אכפתית, אם יש פגישה מהרגע להרגע היא מגיעה בכל שעה, בכל זמן, חדורת מטרה

אברהם בצלאל:  אמרתי לעצמי שחייב להיות איש גדול מאחוריה, איזה מנוע ששומר עליה או דואג לכול

בת גלים שער: הוא איתי בכל העשייה הזאת

אברהם בצלאל: יישר כוח גדול

אברהם בצלאל:  כמו שנאמר, תשע שנים הדבר הזה פועל ונמצא

אברהם בצלאל:  מהרגע הראשון ששמעתי על זה התחברתי מאוד

אברהם בצלאל:  כבר יזמנו כמה ישיבות בעניין הזה, דיברנו עם השר כמה פעמים, ואני מאמין שהדבר הזה יתקדם, ובעזרת השם יתקדם מהר

אברהם בצלאל:  נכון שזה היה יכול להתקדם קצת יותר מהר ולכן אנחנו פה ונעשה את הכול

אברהם בצלאל:       אני רוצה להודות ליוזמי החוק

אברהם בצלאל:  נמצא פה חילי, ואני יכול להגיד עליו רק מילה אחת: אומנם הוא באופוזיציה כרגע, אבל איפה שאני הולך ואיפה שאני נמצא, אנשים משבחים אותך מאוד-מאוד-מאוד

אברהם בצלאל:  אתה סמל ודוגמה לאחדות, לרוגע, לדבר בהבנה, לדבר בגובה העיניים, לדבר במתינות

אברהם בצלאל:  אני חושב שזה דבר שצריך ללמוד אותו

אברהם בצלאל:  לכן אני שמח מאוד שאנחנו מגישים ביחד את החוק הזה

אברהם בצלאל:  זה חוק חשוב מאוד, כמו שאמרה קודם גברת בת גלים שער, בסוף כל העם רוצה חוסן חברתי

אברהם בצלאל:   אם תהיה רפורמה או לא תהיה רפורמה בצורה כזאת או אחרת, זה פחות מעניין את האנשים

אברהם בצלאל:  בסוף הציבור הישראלי רוצה דבר אחד: שיהיה לו חוסן, שהוא יוכל ללכת ברחוב ולדבר אחד עם השני

אברהם בצלאל:  שם אנחנו נמצאים, כמו שהזכיר היושב-ראש, כאיש אחד, בלב אחד

אברהם בצלאל:  זו האחדות של עם ישראל וזה לא עוד הצעת חוק

אברהם בצלאל:  זו הצעה מרכזית מאוד, חשובה מאוד, ונקדם את זה ביחד בצורה הכי מיטבית והכי מהירה שיכולה להיות

אברהם בצלאל:  אני שמח שזה מגיע – אני לא רוצה להגיד משני צדי המתרס – גם מהקואליציה וגם מהאופוזיציה

אברהם בצלאל:  זה דבר נורמלי שקורה, בכל מדינה מתוקנת יש קואליציה ואופוזיציה

אברהם בצלאל:  כשיש שני צדי מתרס, זה לא דבר שצריך להיות

יוסף טייב: אין שני צדדים למתרס, יש צד אחד

יוסף טייב:  בסוף כולנו רוצים את טובת מדינת ישראל

אברהם בצלאל: אין לנו שום צד אחר, כולנו בצד אחד

אברהם בצלאל:  כולנו אוהבים אחד את השני וכולנו רוצים דבר אחד: לקדם את המדינה שאנחנו נמצאים בה

אברהם בצלאל:  אני אעשה את הכול לקדם את החוק הזה כמה שיותר מהר

יוסף טייב: תודה רבה

יוסף טייב:  מיטל סטודניה, בבקשה

מיטל סטודניה: אני מצטרפת לתוך עמותה שכבר עובדת תשע שנים

מיטל סטודניה:  אתמול הייתה האזכרה – מי שזוכר את היום הזה, זה תשע שנים ועוד יום – של הנערים, היינו בקבר

מיטל סטודניה:  אני חושבת שאין ישראלי היום שלא זוכר את היום, איפה זה תפס אותו באותו יום

מיטל סטודניה:  אני חושבת שהיום הזה הוא יום כזה שכולנו זוכרים איפה שמענו את הבשורה הקשה

מיטל סטודניה:  אתמול עמדנו בקבר והיו מילים מרגשות מאוד

מיטל סטודניה:  אני חושבת שהאמירה שנאמרת פה – תודה לחברי הכנסת והשרים שעובדים קשה לקידום החוק – שאחדות היא לא קלישאתית, היא האמירה החשובה פה

מיטל סטודניה:  אנחנו לא באים לקדם איזה משהו שהוא סיפור אישי

מיטל סטודניה:  תשע שנים הסיפור הזה נגע בכל יהודי בכל העולם, אבל האמירה שבת גלים מדברת עליה פה כדי להוציא את החוק הזה, היא אמירה אמיתית, של השטח

מיטל סטודניה:  אני חושבת שזה מה שמיוחד פה, שאנחנו מגיעים לזעוק את זעקת השטח, של מה אנחנו באמת-באמת רוצים

מיטל סטודניה:  לפני תשע שנים הלב שלנו השתנה, אבל היכולת לקדם נמצאת פה

מיטל סטודניה:  הזעקה שנשמעת מהרחוב היא זעקה שצריכה להיות פה, שהעם באמת מבקש אחדות

מיטל סטודניה:  זה לא מצטייר כזה יפה לצייר אחדות, והפעילות של חילי היא באמת מדהימה, אבל זה מה שאנחנו רוצים וזה מה שמתבקש

מיטל סטודניה:  זה צו השעה יותר מכל דבר אחר

מיטל סטודניה:       כמו שאמר השר שקידם את זה ב-2016 מאוד חזק, וגם חבר הכנסת יולי אדלשטיין עבד קשה מאוד, אנחנו מקווים וקוראים שהבשורה תצא דווקא מכנסת ישראל

מיטל סטודניה:  לא חיכוכים, לא דברים קשים, אלא שהבשורה של אחדות תצא מהמקום הזה

מיטל סטודניה:  אשרי כל מי שנמצא בחדר הזה שבא לדבר על משהו שלא מצטייר הכי יפה, אבל הוא באמת מה שהעם מבקש

מיטל סטודניה:       תודה לכולם ושנזכה לקדם את זה בכל הכוח, מכל הצדדים

אופיר שער: מעבר לכל התודות וההערכה הגדולה לכל המצטרפים כאן, אני אוסיף את העניין של ה"בפועל" שמזכירים כאן

אופיר שער:  במסגרת יום האחדות אנחנו מציינים את חלוקת פרס ירושלים לאחדות ישראל

אופיר שער:  עבורנו זה המקום להביא לקדמת הבמה ארגונים, עמותות, אנשים שעושים את הדבר הזה כבר תשע שנים

אופיר שער:  נמצאת פה איתנו גם אחת הזוכות מעמותת מומנטום

אופיר שער:  זה מוכיח כאלף עדים – אנחנו יוצאים בקול קורא ומקבלים עשרות רבות של הצעות

אופיר שער:  הלב מתרחב רק לראות את העשייה שקורית פה בפועל ביום-יום

אופיר שער:  זה לא איזשהו פיק שנתי, אלא יום-יום אנשים עסוקים ברצון לאחריות חברתית ולכידות חברתית

אופיר שער:  לצערי אנחנו נותנים רק לחלק מהאנשים, אבל אני חושב שגם חוק כזה ייתן את הרוח הגבית העצומה לעשייה שממילא קורית פה והיא כל כך חיונית יותר מאי-פעם

יוסף טייב: תודה רבה

יוסף טייב:  לורי פלטניק, מייסדת עמותת מומנטום, וזוכה בפרס האחדות, בבקשה

לורי פלטניק: שמי לורי פלטניק, אני מצטערת אבל אדבר באנגלית

לורי פלטניק:  עשיתי עליה לפני שלוש שנים, אני המייסדת של עמותת מומנטום ואמרתי לוועד המנהל שאני צריכה שישה חודשים להיות באולפן  והם אמרו לא

לורי פלטניק:       אני אהיה בבית הנשיא מחר ואייצג את מומנטום,  ארגון שהוקם בשת 2008 שמטרתו להשפיע על המשפיעות בבית, הווה אומר 'האם היהודייה'

לורי פלטניק:  אנחנו מצרפים נשים יהודיות, שנמצאות רחוק מהזהות היהודית שלהן  ורחוק מישראל,  מביאים אותן לישראל לשמונה ימים לחוויה עוצמתית משנה תפיסה, הכוללת גם  שנה של מעקב

לורי פלטניק:  אנחנו עושים זאת בשותפות עם 300 ארגונים  מסביב לעולם

לורי פלטניק:       למה בעצם זכינו בפרס לאחדות? אנחנו מקבלים את הפרס בגלל שאחד מהערכים החשובים אצלנו הוא האחדות ולא האחידות

לורי פלטניק:  אנחנו מאחדים ארגונים יהודיים מערים שונות בחוץ לארץ

לורי פלטניק:  הבאנו עד עכשיו 22 אלף נשים מ-34 מדינות

לורי פלטניק:  בשגרה הארגונים היהודיים בערים השונות רואים אחד את השנים באופן תחרותי

לורי פלטניק:   ואצלנו החשיבה היא שהארגונים הם השותפים אחד של השני ולא המתחרים – הם רק לא יודעים זאת

לורי פלטניק:  תחת המטריה של האם היהודייה הצלחנו לאחד יחד מאות ארגונים לעבודה משותפת מתוך הבנה שאם לא נעבוד יחד נהיה בבעיה

לורי פלטניק:  זה לא היה פשוט לארגן את הארגונים היהודיים לעבוד יחד, כמו גם להגיע לנשים בכל העולם ולהניע אותם לתהליך הזה

לורי פלטניק:  משהו נתן לי עצה מאוד טובה בהתחלה: 'ישראלים הם כמו פלפל, את חייבת לפזר אותם, אם תחברי את כולם יחד זה לא יצליח'

לורי פלטניק:  אנחנו מביאים השנה  3,000 נשים, ומארגנים אותם באופן כזה שתהיה חלוקה לשפות למשל

לורי פלטניק:  בכל אוטובוס יש 4  נשים ישראליות דוברות צרפתית יהיו באוטובוס נפרד מדוברות אנגלית

לורי פלטניק:      אני רוצה שתבינו שחצי מהעולם היהודי עצבני כשהוא רואה את חוסר האחדות בישראל

לורי פלטניק:  אני מנסה להסביר להם, שכמו שבאמריקה יש שני נושאים שאי אפשר לדבר עם חברים שלך עליהם: פוליטיקה ודת ובישראל מדברים רק על הנושאים הללו

לורי פלטניק:  יש לנו היום מעל 800 נשים ישראליות, שבאות ומרגישות חלק מהתהליך הזה ואנחנו מרגישים שהישראלים הם הגשר החי בין ישראל לבין התפוצות

לורי פלטניק:  שני הצדדים מרגישים כתוצאה מכך חלק מעם

לורי פלטניק:  שנה שעברה לפני תשעה באב ערכנו מפגש מיוחד של 60 נשים עם בני הזוג שלהן

לורי פלטניק:  דיברנו על הנושא של שנאת חינם, שבית המקדש לא נהרס כי לא שמרנו כשרות ושבת הוא נחרב בגלל שנאת חינם

לורי פלטניק:  הרבי שלי לימד אותי שההגדרה לשנאת חינם היא שאתה שונא משהו כי הטעויות שלו שונות מהטעויות שלך

לורי פלטניק:  אז מה ההיפך: אהבת חינם

לורי פלטניק:  כשבעלי אמר לי ביום הנישואין שלנו  'אני אוהב אותך' ושאלתי אותו למה? אם הוא עונה שהוא לא יודע, אני לא אתרשם לטובה אבל אם  הוא אומר שהוא אוהב אותי בגלל שאני אם מסורה, ואכפת לך מהעם היהודי אז כאן כבר לא מדובר באהבת חינם אלא 'אהבה בכוונה'

לורי פלטניק:  יש משהו מיוחד בלאהוב אנשים בגלל מה שהם עם הטעויות שלהם ואנחנו צריכים להתרכז בזה

לורי פלטניק:       במשך 18 ימים ששלושת הבנים נעלמו הייתה אחדות מדהימה

לורי פלטניק:  אבל האם צריך מקרה כזה כדי להגיע לאחדות? האם חייב להגיע לכאב וסבל?  לפעמים במשפחות יש כזה ניתוק והם מתאחדים שוב יחד בלוויה

לורי פלטניק:  האם זה מה שצריך כדי לאחד האנשים? לוויה? אנחנו חייבים להתחבר ולהתאחד היהודים בתוך ישראל ומחוץ לישראל

לורי פלטניק:  חשוב לי להדגיש שהעולם מסתכל עליכם

לורי פלטניק:  כשנפגשתי עם הזוגות לפני תשעה באב, הם הסכימו איתי שהם לא שונאים את היהודים שנמצאים בחוץ לארץ, לצערי השנאה היא כאן בישראל, בבית של השם

לורי פלטניק:  ואין דבר שיותר מכאיב להורים אם הילדים שלהם לא מסתדרים

לורי פלטניק:   ברכה מגיעה מאחדות ולא אחידות

לורי פלטניק:  אני לא מצפה שנהיה אותו דבר

לורי פלטניק:  אנחנו חייבים להתרכז במה שמאחד אותנו ולא מה שמפלג אותנו

לורי פלטניק:  בכנסת אנחנו הרבה פעמים רואים הצתה של השנאה הזו ואולי כדאי לקבוע יום אחדות כיום לאומי ורשמי, שבו נוכל להתרכז מה גורם לנו להיות יחד

לורי פלטניק:   תודה רבה

יוסף טייב: תודה רבה

יוסף טייב:  אני חושב שזה גם המקום לברך את הנשיא שמתגייס לעניין, בוודאי בנקודת זמן זו

יוסף טייב:  חילי, מי כמוך יודע מה שקורה שם בפנים, ובכל זאת הנשיא מתפנה

חילי טרופר: מחר אני אהיה בטקס

חילי טרופר:  זה כייף לבוא לשם בשביל הטקס ולא בשביל דברים אחרים

יוסף טייב: בהחלט, אמירה חשובה מאוד

יוסף טייב:  מיכל מנקס, בבקשה

מיכל מנקס: אני נפעמת, גם מתרגשת לפגוש לייב את המשפחות

מיכל מנקס:  אני מצדיעה לכם שהצלחתם  להפוך את הפרטי ללאומי

מיכל מנקס:  אני חושבת שכאן, על שולחן הוועדה, יחד עם חברי הוועדה ומציע החוק, שהוא איש חינוך – אני לא צריכה לספר לכם על חבר הכנסת טרופר – זה אך מתבקש, בעת הזאת במיוחד, לציין את האחדות כסדר יום של הבית הזה, כסדר יום של המדינה

מיכל מנקס:  כמו שנאמר, סיבות לשנאת חינם יש הרבה, סיבות לאהבת חינם – לצערי צריך לחפש, אבל חייבים להחזיר את זה

מיכל מנקס:       במהלך כל השנים השלטון המקומי עושה את הפעילויות יחד עם משרד החינוך

מיכל מנקס:  אנחנו מוקירים את היום, אבל ברגע שעולים מדרגה והופכים את זה למועד לאומי, אני חושבת שיש פה אמירה שהאדוות שלה ישפיעו על הרבה מאוד מעגלים במדינה ואנחנו צריכים את זה

מיכל מנקס:  אז תודה רבה לכם

יוסף טייב: תודה רבה

יוסף טייב:  ברק טייכמן, יועצו של שר הכלכלה, מהיוזמים

ברק טייכמן: אני היועץ המקצועי של שר הכלכלה

ברק טייכמן:  השר נמצא בשליחות בחו"ל והוא ביקש שאני אייצג אותו

ברק טייכמן:  זה נושא שמאוד קרוב וחשוב לליבו

ברק טייכמן:  כמו שיו"ר הוועדה אמר, השר, עוד בתקופה שהיה ראש העיר בירושלים, היה מהמייסדים ומהיוזמים של פרס האחדות ויום האחדות

ברק טייכמן:  זה היה חלק מהתחושה של הקרבה והחיבור שנוצרו בימים אלה בעם ישראל, וההתנהלות המאחדת של המשפחות שהייתה באותה תקופה

ברק טייכמן:  כפי שאמר אופיר שער, המטרה של יום האחדות היא להעלות על נס גם את הפעולה של הארגונים והאנשים שלוקחים את נושא ערך האחדות – זה לא רק לציין יום בשנה, אלא שלוקחים את זה ולאורך כל השנה שמים את זה בראש סדר העדיפות והפעילות שלהם

ברק טייכמן:  השר מאמין מאוד ורואה חשיבות רבה באחדות של העם ובמציאת המכנה המשותף בין כל חלקי העם, ובטח בימים מורכבים אלה כולנו צריכים לעשות מאמץ הרבה יותר גדול כדי למצוא את המחבר נוכח הקרע בעם

ברק טייכמן:       כמו שדיברו כאן כמה מהדוברים הקודמים, בימים אלה יש את הצעת החוק ליום האחדות, שהשר היה בין היוזמים שלה בכנסת הקודמת

ברק טייכמן:  לדעתנו החוק צפוי למסד ולזרז את הפעילות החשובה של האחדות בכל העם, בכל השבטים

ברק טייכמן:  אין פה עניין של ימין ושמאל וחקיקת החוק הזה הוא צעד שחשוב ונכון לאחדות ולאיחוי השסעים שיש היום בעם

ברק טייכמן:  השר תומך מאוד ומהשליחות שלו בחו"ל הוא מוסר הצלחה ותודה לכל השותפים והנרתמים לעניין

יוסף טייב: תודה רבה

יוסף טייב:  ענב קרצנר, מועצת התלמידים והנוער

ענב שולמית קרצנר: תודה, אדוני היושב-ראש, על רשות הדיבור, תודה לחברי הכנסת ותודה לכולם

ענב שולמית קרצנר:  אני בת 18 ומייצגת את מועצת התלמידים והנוער הארצי

ענב שולמית קרצנר:  לפני כמעט חודשיים טסתי כחלק מהמשלחת הממלכתית של משרד החינוך לפולין

ענב שולמית קרצנר:  המקום האחרון שבו היינו היה טרבלינקה

ענב שולמית קרצנר:  היה לנו שם טקס מרגש ושמענו בו שיר מיוחד: הריני מקבל על עצמי לאהוב

ענב שולמית קרצנר:  שם הבנתי באמת עד כמה האחדות שלנו חשובה ועד כמה הכול פה לא מובן מאליו

ענב שולמית קרצנר:  גדלתי והתחנכתי בכפר אדומים, יישוב מעורב של דתיים וחילונים

ענב שולמית קרצנר:  למדנו יחד, הלכנו לצופים ביחד וחיינו יחד במציאות כזאת שבינינו לבין עצמנו היה רגיל לחיות ביחד

ענב שולמית קרצנר:  אחר כך יצאנו לבחוץ, התנפצה לי קצת הבועה שהכול בסדר ואנחנו חיים ביחד, וראיתי שזה לא ככה

ענב שולמית קרצנר:  לכן אני חושבת שהיום הזה ממש חשוב ומשמעותי ברמות

ענב שולמית קרצנר:  במציאות כזאת שהכול נפיץ בינינו לבין עצמנו, אנחנו חייבים לפעול ולקדם את השיח המשותף, לנסות קצת לקרב בין הלבבות

ענב שולמית קרצנר:       אני חושבת – ואני מתייחסת בעיקר לנוער, כי זה מה שאני מייצגת – שנוער שלא פוגש נוער מחברה שונה, לא ידע להכיל אותו ולקבל אותו

ענב שולמית קרצנר:  ברגע שאנחנו שומעים על אנשים מסיפורים, יהיה לנו הרבה יותר קשה לראות אותם באמת

ענב שולמית קרצנר:  אני חושבת שתפקידנו פה זה לקרב הין הלבבות ולהראות שמותר לנו להיות שונים, אבל לא שונאים

יוסף טייב: תודה רבה

יוסף טייב:  דברים חשובים שאנחנו שומעים מהדור הבא, אז יש עתיד למדינת ישראל

יוסף טייב:  שלא יישמע שיש כאן אמירות פוליטיות

סימון דוידסון: לא שמעתי, מה אמרת

יוסף טייב: לכן חידדתי

יוסף טייב:  סימון, למרות אהבתי אליך, יש עתיד, ללא קשר לפוליטיקה

יוסף טייב:       שושי שפיגל, מפקחת ארצית על החינוך החברתי-קהילתי במשרד החינוך, בבקשה

שושי שפיגל: הרב קוק אמר ש"כל זמן מאיר בתכונתו", אז כנראה שיש משהו בזמן, בעכשיו, בזמן שבו מתקיים יום האחדות, בעת הזאת שאנחנו מביאים את זה כערך חברתי, כערך משמעותי מאוד-מאוד

שושי שפיגל:  למעשה יום האחדות הוא שיא של תהליך חינוכי, כחלק מהתשתית החברתית של מערכת החינוך

שושי שפיגל:  זה יום שלוקח הרבה כוחות שפועלים במהלך השנה לסיפור של לכידות חברתית

שושי שפיגל:  יש לנו תשתית שקשורה לעניין הזה גם במערכת גפ"ן – גמישות פדגוגית ניהולית

שושי שפיגל:  עשינו סל שנקרא "חיים ביחד", שכל בית ספר מקבל היום תקציב כדי להנכיח את הנושאים האלה; יש לנו תקנת מפגשים בחברה הישראלית, שהיא תקנה מאוד-מאוד חשובה

שושי שפיגל:  בזמנו חילי טרופר היה הזרז החשוב שלה כדי שתקרה

שושי שפיגל:  אנחנו רואים את היום הזה כרצף מאוד משמעותי, כמופע מאוד-מאוד חיוני במערכת החינוך, גם בבתי הספר היסודיים וגם בעל-יסודיים, גם בחיבור עם השלטון המקומי – שהיה מאוד-מאוד מרגש וחשוב השנה – עם מחלקות החינוך, עם מחלקות הנוער, ברחובה של עיר, בחינוך הפורמלי, בחינוך הבלתי פורמלי, תנועות נוער, ארגוני נוער,  מחלקות נוער

שושי שפיגל:  כולם נרתמו למהלך הזה

שושי שפיגל:  ראינו בתי ספר של חבר'ה שלאורך כל השנה לא נפגשים, כי הם לומדים בזרמים שונים ובסדר-יום ערכי-זהותי אחר, ובאו וישבו ולמדו ביחד, דיברו על הערך הזה

שושי שפיגל:  אני חושבת שזה דבר חשוב מאוד-מאוד

שושי שפיגל:       לקראת יום האחדות השנה, לבקשת שר החינוך והמנכ"ל, הוצאנו חוזר מנכ"ל מסודר, עם הוראת שעה לבתי הספר, עם ערכה חינוכית שבה מחנך הכיתה יבוא וישים את הדברים על השולחן, וזה ייכנס לאורח החיים הבית ספרי

שושי שפיגל:       היוזמות ממשיכות

שושי שפיגל:  כלומר, יום האחדות הוא יום בשנה, אבל מה שיפה הוא שהיום הזה מייצר הרבה אדוות לאורך כל השנה והוא נותן חיזוק לאנשים שמאמינים ומראים שזה אפשרי

שושי שפיגל:       גם מועצת תלמידים ארצית שותפה

שושי שפיגל:  הייתה השנה ועידת מועצת תלמידים ארצית בראשותו של שר החינוך שעסקה בנושא הזה עם כלל המגזרים – עם החברה הערבית, עם חמ"ד, עם החינוך הממלכתי – כולם ביחד ישבו, כל בני הנוער, ואמרו: זה הזמן לדבר את האחדות

שושי שפיגל:  למעשה הם לקחו אחריות על יוזמות חברתיות בתוך מערכת החינוך בהקשר הזה

שושי שפיגל:       יום האחדות השנה עמד בסימן "את אחי אנוכי מבקש"

שושי שפיגל:  בפרשת וישב יוסף הולך ומחפש את האחים שלו, וכאן אנחנו מחפשים את האחים שלנו, וגם בתוך  מערכת החינוך אנחנו רואים חשיבות גדולה לזה

שושי שפיגל:       תודה לחברתי היקרה בת גלים ולכל משפחת האימהות שמהיום הראשון, שנת 2014, יורד גשם, הן הגיעו אלינו למשרד החינוך בפתח תקוה

שושי שפיגל:  ישבנו יחד ואמרנו: יוצאים לדרך

שושי שפיגל:  זה פשוט משהו שצמח מהשטח והנוער מתחבר לזה בצורה מאוד-מאוד מרגשת ומאוד-מאוד משמעותית

ליאור סגל: אני מהלשכה המשפטית במשרד החינוך

ליאור סגל:  אני חייב לציין ששמחתי מאוד לקבל לידי את הליווי של ההצעה הזאת או מה שיתגבש

ליאור סגל:  זה סוף-סוף משהו שאתה לא מרגיש קונפליקט מולו, אלא זה ישר משהו שמרגיש חיבור

ליאור סגל:  אנחנו מגבשים הצעת החוק ממשלתית במקביל להצעה שחבר הכנסת העלה

ליאור סגל:       אני חושב ששושי שפיגל סיכמה את הפעילות של משרד החינוך בעניין

יוסף טייב: תודה רבה

יוסף טייב:  אוסנת איל, מהשלטון האזורי, בבקשה

ד"ר אסנת אייל: אני מתרגשת מהיום הזה

ד"ר אסנת אייל:  אני רוצה להודות לשושי על העבודה שהיא עושה בקרב בני הנוער

ד"ר אסנת אייל:  אני מייחלת לזה שהעבודה שנעשית בקרב בני הנוער תהיה גם בקרב הקהילה כולה, כי בני הנוער יודעים להיפגש ולעשות עבודה משותפת ולהכיר אחד את השני, לא תמיד אנחנו פוגשים את זה בקרב הקהילה

ד"ר אסנת אייל:       אני רוצה להזמין אתכם למועצה אזורית גלבוע, מיקרוקוסמוס של מדינת ישראל, שם ממש אפשר לראות איך אפשר לחיות ביחד ולהעצים אחד את השני

ד"ר אסנת אייל:  זה לא לחיות אחד ליד השני, זה להיות אחד עם השני, ללמוד, לעשות דברים משותפים

ד"ר אסנת אייל:  כוחנו באחדותנו בכל הכיוונים

ד"ר אסנת אייל:  תודה

יוסף טייב: תודה

יוסף טייב:  חבר הכנסת דוידסון, אתה רוצה להגיד משהו? אחרי שאמרתי יש עתיד

סימון דוידסון: בדיון כזה אין מה להגיד, רק לברך

יוסף טייב: הברכה שלך חשובה

יוסף טייב:       אני מבקש לסכם

יוסף טייב:  הוועדה מודה לחבר הכנסת חילי טרופר, מיוזמי הדיון, ולכלל המשתתפים, למשפחת שער

יוסף טייב:  הוועדה מברכת את משפחות שלושת הנערים על היוזמה, יוזמה ברוכה, לקיום יום האחדות, במיוחד על כך שבפועל כבר תשע שנים מתקיים יום האחדות גם ללא חוק, מה שמראה שלפעמים דברים לא צריכים חוק, אלא קורים בפועל, כשרוצים

יוסף טייב:  אם תרצו אין זו אגדה? אז זה קורה

יוסף טייב:       הוועדה מברכת את הארגונים שפועלים לקידום האחדות בעם

יוסף טייב:  הוועדה מברכת את גברת לורי פלטניק, מייסדת עמותת מומנטום, על זכייתה בפרס נשיא המדינה לאחדות, בטקס שיתקיים מחר בבית הנשיא

יוסף טייב:       הוועדה תעשה הכול, בשיתוף פעולה עם חבר הכנסת חילי טרופר וחבר הכנסת אברהם בצלאל, עם הגורמים המקצועיים במשרד והשר בעצמו, לקידום הצעת חוק יום האחדות

יוסף טייב:       תודה רבה לכולם, הישיבה נעולה